Trelis/gawiki huggingface dataset:
Oleksiy Torokhtiy. Is tógálaí meáchan as an Úcráin é Oleksiy Pavlovych Torokhtiy (Úcráinis: Олексій Павлович Торохтій; rugadh 22 Bealtaine 1986 i Zougres). Ghlac sé páirt sna Cluichí Oilimpeacha dhá uair agus bhuaigh sé bonn óir i Londain 2012 ach, dícháilíodh é toisc gur sháraigh sé riail frithdhópála.
Is comhalta é de Choiste Feidhmiúcháin Chónaidhm Tógála Meáchan na hEorpa é Oleksiy agus tá sé ina Leaschathaoirleach ar Choimisiún Lúthchleasaithe an Choiste Náisiúnta Oilimpigh san Úcráin. Is é Leas-Uachtarán Chónaidhm Tógála Meáchan na hÚcráine chomh maith.
Faoi láthair, reáchtálann sé seimineáir agus ardranganna tógála meáchan timpeall an domhain.
Is cruthaitheoir agus údar é Oleksiy de shraith clár traenála agus de chláir cothaithe atá ar fáil ar líne ar a dtugtar TorWod.
Beathaisnéis.
In 2003, bhain sé céim sa chorpoideachas amach ó Ardscoil Réigiúnach na Corpfhorbartha. Ansin, d’fhreastail sé ar an Institiúid Eitlíochta in Kharkiv agus in 2010 deimhníodh é mar innealtóir.
In 2014, bhain sé céim eile amach agus bhí sé cáilithe ansin mar shainoiliúnóir spóirt.
In 2016 bhunaigh sé an branda idirnáisiúnta ‘Warm Body Cold Mind’, a thairgeann éadaí spóirt agus oiriúintí spóirt. D’éirigh an mana seo clúiteach nuair a caitheadh é ar t-léine ag imreoir daorchluiche Meiriceánach, Bryce Harper, ina chéad ráiteas os comhair na meán in Florida. Tugadh é seo faoi deara sna meáin Mheiriceánacha, cé nár thuig siad i gceart an chiall a bhain leis.
Saol Pearsanta.
Tá Oleksiy pósta le Daria agus is múinteoir ceoil í. Tá mac acu darb ainm Myron, a rugadh in 2015.
Gairmréim Spóirt.
Thosaigh Oleksiy ag tógáil meáchan sa bhliain 2000. Ghlac sé ballraíocht i bhFoireann Náisiúnta Tógála Meáchan Oilimpí na hÚcráine in 2005. Chuaigh sé san iomaíocht in 2006 i gCraobhchomórtais Shóisearacha na hEorpa inar bhuaigh sé bonn cré-umha. 
In 2008, ghlac Oleksiy páirt sna Cluichí Oilimpeacha i mBéising agus tháinig sé sa naoú háit san aicme meáchain 105kg. Tar éis na gCluichí, ní raibh sé in ann dul i mbun iomaíochta ar feadh cúig mhí mar gheall ar easpa tacaíocht airgeadais. Fuair sé urraíocht arís ansin agus lean sé ar aghaidh mar thógálaí gairmiúil.
Bronnadh bonn airgid air in 2009 i gCraobhchomórtais na hEorpa i mBúcairist. Ba é 405kg é an t-iomlán a bhí aige.
In 2011, bhuaigh sé bonn cré-umha i gCraobhchomórtas an Domhain i bPáras.
Ar an 6 Lúnasa 2012, bhuaigh Oleksiy bonn óir arís sna Cluichí Oilimpeacha i Londain. Bhain sé amach an chéad áit san aicme meáchain 105kg agus bá é 412kg é an t-iomlán a bhí aige ar an mbabhta seo. De bharr chlár athanailíse an Choiste Idirnáisiúnta Oilimpigh maidir leis na Cluichí 2012 i Londain, fógraíodh ar an 22 Nollaig 2018 go raibh toradh deimhneach ag Oleksiy i dtástáil le haghaidh drugaí a chuireann leis an bhfeidhmiú. Dheimhnigh an Coiste i mí na Nollag 2019, gur dícháilíodh Oleksiy dá bharr seo.
Ón 30 Aibreán 2020 amach, bhí tástálacha deimhnithe le haghaidh substaintí coiscthe ag 43 thógálaí maidir leis na Cluichí i Londain in 2012. Bhí boinn ag 22 acu agus bhí deich gcinn de na boinn caillte seo le fáil le hoidhreacht ag tógálaithe a raibh torthaí dearfacha le haghaidh substaintí coiscthe acu freisin.
Tarrac. Scannán Gaeilge é Tarrac a tháinig amach in 2022. Ó scéim Cine4 de chuid TG4 a tháinig sé.
Sa saothar seo, a stiúraigh Declan Recks, filleann Aoife Ní Bhraoin (Kelly Gough) ar an bhfód dúchais i gCorca Dhuibhne le haire a thabhairt dá hathair Breandán 'The Bear' Ó Braoin atá ag teacht chuige féin ó bhuail taom croí é. Cé gur cosúil go bhfuil gach ní mar ba cheart eatarthu is léir ina dhiaidh sin féin go bhfuil bás a máthar fós ag goilliúint ar an mbeirt acu. Tugann sí faoin rásaíocht naomhóg arís agus láidríonn sin a nasc leis an gceantar agus lena muintir. Lorcan Cranitch agus Cillian Ó Gairbhí atá sna príomhróil eile.
Faoi stiúir Declan Recks, Eugene O'Brien a scríobh agus Clíona Ní Bhuachalla a léirigh.
Feictear tírdhreach álainn Chorca Dhuibhne sa scannán.
Philip Fogarty. Is ceoltóir, ealaíontóir agus léachtóir é Philip Fogarty. Rinne sé dochtúireacht ar fheidhm an chultúir san athrú teanga i gContae an Chláir.
Tiber Falzett. Is léachtóir, píobaire agus amhránaí é Tiber Falzett. Tá taighde déanta aige ar aéistéitic na n-ealaíon i measc na nGael in Albain Nua agus in Albain. Is léachtóir le béaloideas é i Scoil na Gaeilge, an Léinn Cheiltigh agus an Bhéaloidis, An Coláiste Ollscoile, Baile Átha Cliath.
Lillis Ó Laoire. Is ollamh le Gaeilge agus amhránaí aitheanta sean-nóis é Lillis Ó Laoire. Tá sé ag obair i Roinn na Gaeilge, Ollscoil na Gaillimhe.
Kirkuk. Cathair san Iaráic is ea Kirkuk (Araibis: کەرکووک , Coirdis:کەرکووک, rómhánaithe: "Kerkûk",) a fheidhmíonn mar phríomhchathair Ghobharnóireacht Kirkuk. Tá sí suite 238 ciliméadar ó thuaidh ó Bhagdad. Tá daonra éagsúil Tuircméanastánach, Arabach, Coirdíneach agus Aisiriach . Tá Kirkuk ina shuí ar fhothracha an dhúnfoirt bhunaidh, in aice leis an Abhainn Khasa .
Feirm ghaoithe. Bíonn roinnt tuirbíní gaoithe ar fheirm ghaoithe, a úsáideann cumhacht na gaoithe le leictreachas a ghiniúint.
Feirmeacha Gaoithe in Éirinn.
Sa bhliain 2023, rinneadh an chéad iarracht le tionscnamh gaoithe amach ón gcósta a chur ar bun sa limistéar mara as Dún nan Gall síos go Corcaigh, cósta thiar na hÉireann uilig.
Itamar Ben-Gvir. Dlíodóir agus polaiteoir Iosraelach is ea Itamar Ben-Gvir (Eabhrais: אִיתָמָר בֶּן גְּבִיר ; Araibis:ايتمار بن جبير: a rugadh Bealtaine 1976 ), a fheidhmíonn mar Aire um Shlándáil Náisiúnta. Tá sé ina bhall freisin den Knesset agus ina cheannaire ar "Otzma Yehudit". Tá cur síos déanta air mar dhuine atá i bhfad ar dheis ar an speictream polaitiúil.
Cúisíodh Ben-Gvir, lonnaitheoir sa Bhruach Thiar, sna críocha faoi fhorghabháil Iosrael, go minic sna cúirteanna as círéibeacha, óráidí athlastacha in aghaidh na nArabach, agus as bac a chur ar obair na bpóilíní. Ciontaíodh é freisin as ciníochas agus as bolscaireacht a bheith aige ar son eagraíocht sceimhlitheoireachta. 
Bhí portráid aige, ina seomra suí, den sceimhlitheoir Iosraelach-Mheiriceánach Baruch Goldstein, a mharaigh 29 adhróirí Moslamach Palaistíneacha agus a ghortaigh 125 duine eile i Hebron, sa bhliain 1994, i Sléacht Mhosc Ibrahimi. Bhain sé an phortráid tar éis dó dul isteach sa pholaitíocht. Ciontaíodh é roimhe seo freisin as tacú le grúpa sceimhlitheoireachta ar a dtugtar Kach, a ghlac le Kahanism, idé-eolaíocht reiligiúnach antoisceach Zionach.
Faoina cheannaireacht, bhuaigh Otzma Yehudit (Gaeilge: Cumhacht Ghiúdach), páirtí a shealbhaíonn an Kahanachas agus an frith-Arabachas, sé shuíochán i dtoghchán reachtach Iosrael 2022, agus a bhfuil ionadaíocht aige i rialtas ar a dtugtar an rialtas is diongbháilte ar an eite dheas, i stair Iosrael. D'éiligh sé go ndíbreofaí saoránaigh Arabacha Iosrael nach bhfuil dílis d’Iosrael. Mar dhlíodóir, tá cáil air as radacaithe Giúdacha a chosaint ar a dtriail in Iosrael.
Baruch Goldstein. Ba shladmharfóir Iosraelach–Mheiriceánach, antoisceach reiligiúnach agus lia é Baruch Kopel Goldstein (Eabhrais; איתמר בן גביר .Nollaig, 1956 – 25 Feabhra, 1994) nó Benjamin Carl Goldstein; a rinne ionsaí sceimhlitheoireachta sa bhliain 1994, ar a dtugtar Sléacht Mhosc Ibrahimi i Hebrón. Bhí Goldstein ina chrann taca ag an Kach, páirtí reiligiúnach Zionaíoch a ainmníonn an tAontas Eorpach agus tíortha eile mar sceimhlitheoirí.&lt;ref name="eu-2009/67/CFSP"&gt;&lt;/ref&gt;
Arm Phoblacht na hÉireann (APÉ). Is ainm é Arm Phoblacht na hÉireann (APÉ) , maille le Óglaigh na hÉireann (Béarla; "The Irish Republican Army (IRA)") a úsáideann eagraíochtaí paraimíleata éagsúla in Éirinn sa 20ú agus sa 21ú haois. Dhírínn eagraíochtaí faoin ainm seo ar an iridinteachas, tríd an phoblachtachas Éireannach, an creideamh gur cheart go mbeadh Éire go léir ina poblacht neamhspleách saor ó riail na Breataine.
Ó mhí Eanáir , 1919, cuireadh dóigh troda ar Óglaigh na hÉireann mar Arm Phoblacht na hÉireann (APÉ)
Cathal Óg Mac Maghnusa. Ba staraí agus annálaí Éireannach é Cathal Óg Mac Maghnusa, agus príomhthiomsaitheoir "Annála Uladh, in éineacht leis an scríobhaí Ruaidhrí Ó Luinín. (Feabhra 1439 – Márta 1498)
Bhí sé ina cheann feadhna ar chlann Mhic Mhaghnusa ó 1488 go 1498 freisin.
Luathshaol.
Rugadh Cathal ar Sheanadh Mhic Mhaghnusa, oileán i Loch Éirne, ar a dtugtaí Belleisle nó Baile Mhic Mhaghnusa. Ba é an mac ba shine é ag Cathal Óg, ar a dtugtar Cathal Meadhónach, mac Chathail Mhóir. Ba í Gráinne, iníon le Tomás Óg Mág Uidhir, tiarna Fhear Manach (1430 -71) a mháthair. Bhí an teaghlach ina ghéag de phríomhtheaghlach Fhear Manach, Clann Mhig Uidhir. Rinne Cathal staidéar ar an dlí in Ard Mhacha agus b'fhéidir gur bhunaigh sé scoil dlí i Seanadh Farracháin ina dhiaidh sin. Bhí eolas gan sárú aige ar an nGaeilge agus ar an traidisiún Gaelach. Rinne Cathal staidéar ar an dlí in Ard Mhacha agus b'fhéidir gur bhunaigh sé scoil dlí i Seanadh Mhic Mhaghnusa ina dhiaidh sin. Bhí eolas gan sárú aige ar an nGaeilge agus ar an traidisiún Gaelach.
Eagarthóir téacs. Is éard is eagarthóir téacs ann ná ríomhchlár lenar féidir téacs a ionchur i gcuimhne ríomhaire, a thaispeáint ar scáileán (nó a phriontáil, srl) agus a ionramháil mar is mian leis an úsáideoir. Ligeann atheagraí d'úsáideoir téacs agus téacschomhaid a chruthú agus a athrú.
Is áis é eagarthóir téacs chun ríomhchláir a scríobh freisin. Is é an chomhpháirt lárnach é de phróiseálaí focal.
Tuama Cúirte na Craobhaí Caoile. Tá Tuama Cúirte na Craobhaí Caoile nó "An Chraobhaigh Chaol" atá lonnaithe i Sligeach ar cheann de na Cairn Chúirte is breátha in Éirinn. Sa tríú míle bliain roimh Chríost a tógadh é. Is éard atá ann tulach ar dhéanamh dinge agus seomra adhlactha ag dul amach as an gcúirt oscailte atá i lár baill. Tá dhá uaigh eile (Uaigheanna Pasáiste b'fhéidir) gairid do cheann caol na tulaí. Sa Luathré Chríostaí dhéantaí iarann a bhruithniú sa chúirt láir.
Tá an Séadchomhartha Náisiúnta seo faoi chúram Choimisinéirí na nOibreacha Poiblí thar ceann an Stáit de réir Acht na Séadchomharthaí Náisiúnta.
Mainistir Dhroim Chliabh. Mainistir i Sligeach í Mainistir Dhroim Chliabh. Naomh Colm Cille a bhunaigh an mhainistir seo, atá roinnte ag an bpríomhbhóthar, timpeall na bliana 574 ar thalamh a thug rí áitiúil dó. Ba mhinic baill threabh Choilm Chille, Cineál Chonaill, ina gcomharbaí (tuathriarthóirí) ar an mainistir. Rinneadh go leor damáiste di i ndóiteán sa bhliain 1267. Sa 10ú nó san 11ú céad a tógadh an cloigtheach, ach bhuail tintreach é in 1396. Bhí doras go hard os cionn leibhéal na talún ann agus é ag breathnú soir, i dtreo dhoras phríomheaglais na mainistreach, is dóigh.
Tá fíortha Ádhaimh agus Éabha, Cháin agus Áibil, Dhainéil i bPluais na Leon, agus Chríost faoi Ghlóir ar aghaidh thoir na hardchroise a tógadh timpeall an 9ú céad agus ar a haghaidh thiar tá an Céasadh agus fíortha eile nach féidir a aithint anois. Tá roinnt mhaith ornáidíochta idir ainmhíoch agus dhualach uirthi. Úsáideadh na crosanna chun scéalta ón mBíobla a léiriú do phobal nach raibh léamh ná scríobh acu, den chuid ba mhó.
Séadchomhartha Náisiúnta is ea an chrois atá faoi chúram Choimisinéirí na nOibreacha Poiblí thar ceann an Stáit de réir Acht na Séadchomharthaí Náisiúnta. Iarrtar ar an bpobal cabhrú leis na Coimisinéirí chun é a chosaint.
Margadh tánaisteach. Is éard atá i gceist le margadh tánaisteach ('secondary market' i mBéarla) ná malartán (nó margadh) ar a dtrádáiltear urrúis atá ar fáil cheana, i gcomórtas le bunmhargadh, ar a ndíoltar urrúis an chéad uair.
Andrej Babiš. Is polaiteoir Seiceach agus fear gnó de shliocht na Slóvaice é Andrej Babiš (rugadh 2 Meán Fómhair 1954) a bhí ina Phríomh-Aire ar Phoblacht na Seice ó 2017 go 2021. Roimhe seo bhí Babiš ina Aire Airgeadais agus ina Leas - Phríomh - Aire ó 2014 go 2017 i gComh - Aireacht Bohuslav Sobotka. Ba é a bhunaigh agus a bhí ina cheannaire ar an pháirtí pholaitiúil Ano ó 2011 go 2012. An 30 Deireadh Fómhair 2022, d'fhógair Babiš a iarrthóireacht i dtoghchán uachtaránachta na Seice 2023. 
Le linn gairme fada gnó, bhí sé ar cheann de na daoine is saibhre i bPoblacht na Seice, le glanfhiúchas measta de thart ar $4.04 billiún de réir Bloomberg. Tá sé ina úinéir ar an gcomhlacht sealbhaíochta Agrofert, ceann de na gnólachtaí is mó sa tír.Is é úinéir na cuideachta sealbhaíochta Agrofert, ceann de na gnólachtaí is mó sa tír.
Ceapadh Babiš ina Phríomh-Aire an 6 Nollaig 2017, tar éis do ANO 2011 teacht chun cinn mar an páirtí is mó i dtoghchán reachtach na Seice 2017. Bhí sé ar an duine is sine agus is saibhre riamh le bheith ina Phríomh-Aire ar Phoblacht na Seice, chomh maith leis an gcéad duine ó pháirtí eile seachas an Páirtí Daonlathach Cathartha nó ČSSD. Is é Babiš an chéad Phríomh-Aire a rugadh lasmuigh de Phoblacht na Seice, an chéad duine a bhfuil déshaoránacht aige, agus an chéad duine nach í an tSeicis a theanga dhúchais..
Marcáladh téarma Babiš mar Phríomh - Aire in oifig le díospóidí dlí leis an gCoimisiún Eorpach mar gheall ar líomhaintí coinbhleachta leasa agus líomhaintí maidir le calaois fóirdheontais AE, chomh maith le comhghuaillíocht neamhfhoirmiúil cumhachta leis an Uachtarán Miloš Zeman agus an Páirtí Cumannach. Mhéadaigh a rialtas pinsin, creidmheasanna cánach leanaí agus tuarastail na hearnála poiblí. I measc na n-imeachtaí móra polaitiúla a bhaineann lena théarma tá díbirt breis agus 80 taidhleoir Rúiseach agus spiairí cónaitheacha tar éis nochtadh rannpháirtíocht na Rúise i bpléascanna Vrbětice 2014, agus i bpaindéim COVID-19, a mharaigh níos mó ná 35,000 duine i bPoblacht na Seice, rud a chuir tús le cáineadh ar fhreagairt an rialtais. Tháinig Petr Fiala i gcomharbacht ar Babiš mar Phríomh - Aire ar an 17 Nollaig 2021, tar éis thoghchán 2021. cáineadh ar fhreagra an rialtais. Tháinig Petr Fiala i gcomharbacht ar Babiš mar Phríomh-Aire an 17 Nollaig 2021, tar éis toghchán 2021 .
Gearmánaigh Charpatacha. Is grúpa Gearmánach eitneach iad na Gearmánaigh Charpatacha (Gearmánais:"Karpatendeutsche", "Mantaken", Ungáiris : "kárpátnémetek" nó "felvidéki németek", Slóvaicis: "karpatskí Nemci"). Ba é an staraí Raimund Friedrich Kaindl (1866–1930) a chum an téarma ar dtús, agus tagraíonn sé go ginearálta don phobal ina labhraítear Gearmánais, sa cheantar timpeall ar Shléibhte Cairp : coróinchríocha na Cisleithania (an Ostair), na Gailíse agus Bucovina, chomh maith leis an leath Ungárach den mhonarcacht Ostra-Ungárach (lena n-áirítear Contae Szepes), agus réigiún iarthuaisceart na Rómáine (Maramuresch). Ón gCéad Chogadh Domhanda, níor tugadh 'Gearmánaigh Charpatacha' ach ar Ghearmánaigh na Slóvaice (na "Slowakeideutsche", lena n-áirítear "Die Zipser" (na Gearmánaigh ó Zipser), agus orthu siúd ó Chairp na Rúitéine san Úcráin .
Ruathar ar institiúidí an stáit sa Bhrasaíl, 2023. Ar an 8 Eanáir 2023, thug lucht tacaíochta an iaruachtaráin Jair Bolsonaro ruathar ar institiúidí an stáit i mBraisilia sa Bhrasaíl, na tithe comhdhála, áras an uachtaráin agus cúirt uachtarach na tíre. Bhris na "Bolsonaristas" isteach sna foirgnimh stáit sin agus rinneadh scrios orthu. Bhí na foirgnimh fágtha ina sceathrach acu. Níor éirigh leo coup d'état a chur i bhfeidhm.
Cúlra.
Bhí lucht tacaíochta Bolsonaro míshásta le toradh na dtoghchán sa Bhrasaíl i mí Dheireadh Fómhair, tráth a fuair Lula an ceann is fearr ar Bolsonaro a bhí i gcumhacht ar feadh ceithre bliana roimhe sin. Chreid na Bolsonaristas gur toghchán cam a bhí ann.
Bhí an chuma air go raibh na hagóideoirí ag iarraidh aithris a dhéanamh ar na Meiriceánaigh a rinne ionsaí in Washington sa bhliain 2021, cé nár éirigh leosan an rialtas a chur as cumhacht ach oiread.
Imeachtaí.
Tugadh ar a laghad 4,000 leantóir breise isteach ar bhusanna chun páirt a ghlacadh san ionradh. Ar na meáin shóisialta a eagraíodh an rud ar fad, i dtimpeallacht lán teoiricí comhcheilge.
Shínigh Uachtarán na Brasaíle Lula ordú a thugann cumhachtaí speisialta don rialtas agus do na póilíní in Brasília an t-ord poiblí a chur ar bun arís sa chathair. Tharla caismirtí idir na fórsaí slándála agus lucht tacaíochta Bolsonaro agus gabhadh os cionn 300 loitiméir.
Iarracht ar 'Coup d'Etat'.
"Coup d’état" a bhí ar intinn ag na loitiméirí, is cosúil. Tháinig deireadh le deachtóireacht na nGinearál thiar i 1988 agus bhí an lucht agóide ag súil go mór le idirghabháil mhíleata. Cháin Bolsonaro an ruathar ar na foirgnimh chomh maith agus shéan sé nár ghríosaigh sé an slua. Dúirt sé, áfach, go raibh sé de cheart ag daoine léirsiú go síochánta.
Níor mhair an éirí amach ach cúpla uair an chloig ach cáineadh go láidir í sa Bhrasaíl agus thar lear. Dúirt Uachtarán na Brasaíle Lula gur "fogha faisisteach" a bhí san ionsaí ar na foirgnimh stáit. Chuir sé Gobharnóir na Dúiche Feidearálaí agus príomhoifigeach Slándála Poiblí na dúiche céanna as oifig go sealadach toisc nach raibh dóthain póilíní ar fáil – d’aon ghnó, gach seans – chun srian a choinneáil leis na loitiméirí.
Níos déanaí.
In 2024, d’aimsigh na póilíní feidearálacha fianaise go raibh baint ag Bolsonaro féin leis an ionradh a rinneadh ar thithe an rialtais san ardchathair, Brasília, ar an 8 Eanáir 2023.
Margaretta Bowen. Faoi Margaretta Bowen.
Ba ealaíontóir í Margaretta Bowen (nó Gretta mar a dtugtar freisin) a rugadh ar an 1ú lá d'Éanáir 1880 i mBaile Átha Cliath. 
Saol &amp; Gairm bheatha.
Cúlra.
Ba ealaíontóir bunúsach í Gretta Bowen. Bhí sí an iníon de Samuel Arthur Bowen, oifigeach iarnróid mór an iarthair lár tíre. 
Óige agus Oideachas.
Cúpla seachtain roimh breithlá s'aici,in teach s'aici in Magdala Street, Béal Feirste 
Pósadh agus Teaghlach.
Phós sí Matthew Campbell, a bhog ó thuaidh in 1921 le gnó iónadóireachta thosnú. Fuair sé bás ceithre bliana níos déanaí agus ghlac sí lóistéirí isteach le í féin agus a trí páistí, Arthur, George agus Stanley a thacú. Níos déanaí, phéinteáil gach mac s'aici.
Ré thábhachtach dá saol.
B’fhéidir go raibh tréimhse eile ann ina ndearna an bhean go leor rudaí tábhachtacha nó ina raibh taithí acu uirthi.
Gairm.
Bhí gairm ag Margaretta Bowen 
Saol déanach agus bás.
Nuair atá sé sin indéanta, scríobhaimid faoin bhean, cén chuma a bhí ar dheireadh a saoil agus cén dóigh a bhfuair sí bás. B’fhéidir go raibh sí tinn nó go bhfuair sí bás le seanaois.
Oidhreacht.
Cad eile atá againn den bhean seo? Ar fhág sí leabhair nó saothar eile, an féidir linn fós cuairt a thabhairt ar áiteanna ina raibh sí ina saol agus rianta fágtha? Rud éigin mar sin.
Naisc sheachtracha.
&lt;https://teams.microsoft.com/l/message/19:e56a02bceeae493f93130567c662d6d3@thread.tacv2/1673362293285?tenantId=983a47cf-ac77-4a77-8853-fb4d85885928&amp;groupId=8825dc05-fbde-4b02-9272-fdec56b8f03f&amp;parentMessageId=1673362293285&amp;teamName=CO Idirbhliain 22-23&amp;channelName=Wiki na mBan&amp;createdTime=1673362293285&amp;allowXTenantAccess=false&gt;
Joan Mallon. Faoi Joan E Mallon.
Example Woman' (also known as: Example Woman of Explanation; place of birth (country), date of birth year of birth – place of birth] (country), date of death year of death) is an alleged woman used to create a sample biography for the WikiWomen project. The biography is copied to adapt to an existing WikiWoman.
Rugadh Joan E Mallon sa bhliain 1955. 
Saol &amp; Gairm bheatha.
Bunús
Anseo deir sé cad as don bhean srl., go minic freisin cé hí a teaghlach (cáiliúil).
Óige agus Oideachas.
Anseo is féidir linn níos mó a fhoghlaim faoina hóige agus mar sin de.
Pósadh agus Teaghlach.
Seans go raibh an bhean pósta, nó go bhfuil sí fós. Seans freisin go raibh leanaí aici. Scríobh faoi sin.
Ré thábhachtach dá saol.
B’fhéidir go raibh tréimhse eile ann ina ndearna an bhean go leor rudaí tábhachtacha nó ina raibh taithí acu uirthi.
Gairm.
Cúiseanna a bhfuil clú uirthi; tábhacht nó tionchar ag baint léi.
Saol déanach agus bás.
Nuair atá sé sin indéanta, scríobhaimid faoin bhean, cén chuma a bhí ar dheireadh a saoil agus cén dóigh a bhfuair sí bás. B’fhéidir go raibh sí tinn nó go bhfuair sí bás le seanaois.
Oidhreacht.
Cad eile atá againn den bhean seo? Ar fhág sí leabhair nó saothar eile, an féidir linn fós cuairt a thabhairt ar áiteanna ina raibh sí ina saol agus rianta fágtha? Rud éigin mar sin.
Dorothy Blackham. Maisitheoir, ealaíontóir agus múinteoir Éireannach ab ea Dorothy Blackham (1 Márta 1896 – 4 Meán Fómhair 1975 )
Luathshaol agus oideachas.
Rugadh Dorothy Black ag uimhir a 4 Bóthar Choill na bhFeánna, Ráth Maonais, Baile Átha Cliath, ar an 1ú lá de Mhárta 1896. Fuair sí bás ar an 3ú lá de Mheán Fómhair 1975 (79 bliana d'aois), i nDomhnach Daoi, Contae an Dúin. Maisitheoir, ealaíontóir, agus scríbhneoir Éireannach ab ea í.
Saol &amp; Gairm bheatha.
Rugadh Dorothy Isabel Blackham ag 4 Bóthar Beechwood, Ráth Maonais, Baile Átha Cliath, an 1 Márta 1896. Ba iad Charles H. Blackham, príomh - airgeadóir ag "Kingsbridge Station" (nó Stáisiún Heuston na linne seo), agus Jane Ruthven Blackham (née Lowry) as Cill Liathach, Co. an Dúin a tuismitheoirí. Jane Ruthven Blackham (née Lowry) a tuismitheoirí. Bhí gaol aici ar thaobh a hathar le teaghlach Wharton na n-ealaíontóirí; agus ba é a seanathair, ar thaobh a máthar, ná Thomas Kennedy Lowry (1811 -1872), ársaitheoir agus ionchúisitheoir corónach. Ar dtús fuair sí a cuid oiliúna san tAcadamh Ibeirneach Ríoga ("Royal Hibernian Academy (RHA")), áit a rinne sí staidéar faoi stiúr William Dermod O'Brien. Le linn na tréimhse seo d'fhorbair Blackham spéis i ndearadh póstaer. D'fhreastail sí ar an Dublin Metropolitan School of Art agus ar Goldsmiths College i Londain .agus d'fhorbair sí spéis ar leith i ndearadh póstaer, agus ina dhiaidh sin lean sí ar aghaidh chun staidéar a dhéanamh ag an Dublin Metropolitan School of Art (Coláiste Náisiúnta Ealaíne is Deartha, mar ata anois ann) agus i nGoldsmiths' College, Ollscoil Londan (1921 -22).
Ré thábhachtach dá saol.
Bhí gairmréim bhisiúil ag Blackham mar thaispeántóir agus chuir sí a cuid oibre le seónna ar fud na hÉireann. Thaispeáin sí go rialta leis an RHA ar feadh tríocha bliain ó 1916; léirigh Cumann Uladh na nEalaíontóirí Ban, Cumann Uiscedhatha na hÉireann, Cumann Ealaíon agus Ceardaíochta na hÉireann, a saothar freisin, agus (ó 1924) ag an Aonach Tailteann, áit ar bronnadh boinn uirthi sna blianta 1928 agus 1932. 
Saol déanach agus bás.
D'fhill Blackham agus a fear céile ar Éirinn i 1967, agus shocraigh siad síos i nDomhnach Daoi, Contae an Dúin. D'fhulaing sí ó airtríteas sna blianta ina dhiaidh sin, ach lean sí uirthi ag péinteáil go dtí go bhfuair sí bás. D'éag Blackham ar 4 Meán Fómhair 1975, i nDomhnach Daoi. 
Oidhreacht.
Cad eile atá againn den bhean seo? Ar fhág sí leabhair nó saothar eile, an féidir linn fós cuairt a thabhairt ar áiteanna ina raibh sí ina saol agus rianta fágtha? Rud éigin mar sin.Ó 1924 cuireadh ar taispeáint í ag an Aonach Tailteann, agus bhuaigh sí boinn sna blianta 1928 agus 1932.
Tagairtí.
3. Dorothy Blackham (March 1, 1896 — September 3, 1975), Irish painter | World Biographical Encyclopedia (prabook.com)
4Blackham, Dorothy Isabel | Dictionary of Irish Biography (dib.ie)